મુંબઈ,તા.12: કૌન બનેગા કરોડ પતિમાં સુરતનાં ગ્રાફિક ડિઝાઈનર સંદીપ સાવલિયાએ જોરદાર સામાન્ય જ્ઞાનનું પ્રદર્શન કરતાં 2પ લાખ રૂપિયા જેટલી રકમ જીતી હતી. મહાભારત વિશે 14મા સવાલમાં અવઢવમાં મુકાયેલા સંદીપે રમત છોડી દેવાનો નિર્ણય કર્યો હતો અને સન્માનજનક રકમ જીતીને પરત આવ્યો છે. કર્ણનાં પુત્રોનાં નામ આપીને તેનાં પિતાનું નામ પૂછવામાં આવેલું. જેમાં સંદીપને અર્જૂન અને યુધિષ્ઠિર પૈકી એક નામ સાચો જવાબ હોવાનું લાગ્યું હતું. જો કે તેણે આ તબક્કે રમત છોડવાનો નિર્ણય લઈને પોતાની જીતની રકમ સુનિશ્ચિત કરવાનું મુનાસીબ લાગ્યું તે યોગ્ય બની રહ્યું.